Alguén voou sobre o niño do cuco

Alguén voou sobre o niño do cuco (en ) é un filme americano de 1975 dirixido por Miloš Forman. A historia foi adaptada da novela de Ken Kesey E un voou sobre o niño do cuco. Na historia do cine, a película foi a primeira que gañou os cinco Premios Óscar máis cobizados (Mellor filme, Mellor actor protagonista, Mellor actriz protagonista, Mellor guión, e Mellor director) desde It Happened One Night (1934), un logro que non se volvería repetir ata 1991 co filme O silencio dos cordeiros. O filme foi rodado no Hospital Estatal de Oregón, en Salem.

Estreouse en galego na TVG o 6 de outubro de 1989.La Voz de Galicia, 6 de outubro de 1989. Páx. 71

 Título 
O título é unha tradución case literal do inglés, equivalente ás que se fixeron en castelán, catalán e italiano. En inglés cuckoo significa 'cuco' pero tamén en argot 'tolo'. Aparece na novela como parte duns versos que un dos amigos de McMurphy lembra da súa nenez. Os versos proceden dun poema de Louis Untermeyer: "One flew east, one flew west,/ and one flew over the cuckoo's nest" ('Un voou ó leste, un voou ó oeste,/ e un voou sobre o niño do cuco'). O cuco non ten niño propio e pon os ovos nos niños doutros paxaros. Por conseguinte as crías do cuco son hóspedes alimentados por paxaros que non son seus pais. No filme o niño está representado polo manicomio no que se mantén os seus hóspedes baixo unha férrea e sádica disciplina, só en aparencia terapéutica.

A novela homónima de Ken Kesey fora publicada en 1962. O autor escribiuna inmediatamente despois da experiencia que tivera no hospital psiquiátrico onde traballara como enfermeiro. Foi traducida ao galego en 2020 por Neila García Salgado co título E un voou sobre o Miño do cuco.

 Sinopse 

Randle Patrick McMurphy (Jack Nicholson), para non ter que ir a prisión, faise pasar por tolo e é enviado a un hospital psiquiátrico. Nel intentará animar a vida dos internos organizando partidas de cartas e partidos de básquet, influíndo no comportamento dos outros enfermos. Ó infrinxir as regras de disciplina do centro e rachar as súas rutinas comeza a ser perseguido pola sádica enfermeira Mildred Ratched (Louise Fletcher).

 Personaxes 
 Jack Nicholson como Randle McMurphy
 Louise Fletcher como Enfermeira Ratched
 William Redfield como Dale Harding
 Will Sampson como "Xefe" Bromden
 Brad Dourif como Billy Bibbit
 Sydney Lassick como Charlie Cheswick
 Danny DeVito como Martini
 Christopher Lloyd como Max Taber
 Dean R. Brooks como Doutor John Spivey
 William Duell como Jim Sefelt
 Vincent Schiavelli como Frederickson
 Delos V. Smith como Scanlon
 Michael Berryman como Ellis
 Nathan George como Washington
 Lan Fendors como Enfermeira Itsu
 Mimi Sarkisian como Enfermeira Pilbow
 Mews Small como Candy
 Scatman Crothers como Orderly Turkle
 Louisa Moritz como Rose

 Galardóns e nomeamentos 
 1975: 5 Premios Óscar: Filme, director, actor (Jack Nicholson), actriz (Fletcher) e guión adaptado.
 1975: Globos de Ouro: Mellor filme: Drama.
 1975: Premios BAFTA: Mellor filme.
 1975: Premios David di Donatello: Mellor director e actor estranxeiro (Jack Nicholson).

 Notas 

 Véxase tamén 
 Ligazóns externas 
 Ficha na IMDb 
 One Flew Over The Cuckoo's Nest 

Categoría:Filmes de 1975
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por Miloš Forman
Categoría:Filmes de Warner Bros.
Categoría:Filmes de United Artists
Categoría:Filmes rodados en Oregón
Categoría:Filmes ambientados en 1963
Categoría:Filmes sobre psicópatas
Categoría:Óscar ó mellor filme
Categoría:Filmes cuxo director gañou o Óscar ó mellor director
Categoría:Filmes preservados no National Film Registry
Categoría:Filmes de 1975 con versión en galego